LA: PLAYBOY JAZZ FESTIVAL, 19/6/02. - 2002-06-19
Wynton Marsalis, Etta James i kubanski muzičar Maraca samo su neke od zvijezda Playboy Jazz Festivala održanog prošlog vikenda na čuven
Komičar, Bill Cosby, i sam odličan muzičar, majstor na udaraljkama, domaćin je ovogodišnjeg festivala. On kaže da više od svega voli jazz star 40 do 50 godina. Moj je jazz onaj od 1949. do 1956. godine. a najviše volim kad muzičari imaju solo partije, pa kad polako grade solo sve do krescenda, kaže čuveni komičar. Za Cosbyja i ostale koji vole tradicionalni jazz, bilo je nešto dixielanda, kojeg je izvodio Preservation Hall Jazz Band, sa solistom na klarinetu, Peteom Fountainom. Klavirista Herbie Hencock učestvovao je u koncertu sjećanja na Milesa Daviesa i Johna Coltranea. Medjutim, Playboy festival njeguje sve vrste jazza, od bluza do bop-a, od swinga do latino-salse. Producent festivala George Wein kaže da je ove godine festival imao i nešto što je na vrhu top lista, kao i izvodjače sa stranim mirisima... kao što je Lavay Smith i njeni Red Hot Skillet Lickers - radi o jednom od najpopularnijih swinging jumb blues orkestara, koji su nedavno napravili pravi haos na Jazz Festivalu u San Franciscu. Zatim, direktno sa Kube - Maraca. Radi se se o mnogo puta nagradjivanim flautistima, a tu su još i Arturo Sandoval i Wynton Marsalis, kojega upravo slušamo. Poseban koncert bio je posvećen uspomeni na Ellu Fitzgerald, a izvodjači su bili orkestar Conta Basiea i solista, Patty Austin. Inače, na ovogodišnjem festivalu nije bilo vodeće teme - nego, kako kaže producent George Wein, samo dva dana dobre muzike u već klasičnom amfiteatru Holivudska Zdjela. Sponzor festivala je kompanija Playboy, medijski gigant koji štampa i magazin Playboy.